Nuno Espirito Santo , stjóri Wolves , segir augljóst að félagið þurfi að láta til sín taka á leikmannamarkaðnum í janúar . Úlfarnir eru í 7. sæti deildarinnar og hafa 19 leikmenn komið við sögu hjá liðinu í þeim 22 leikjum sem liðið hefur leikið í ensku úrvalsdeildinni . Lykilmenn á borð við Willy Boly og Diogo Jota glíma við meiðsli og í næsta mánuði bætist Evrópudeildin við hjá liðinu . „ Það er augljóst að við verðum að bæta við okkur leikmönnum . Við erum að vinna í þeim málum og vonandi finnum við lausnir , “ segir Santo . „ Við þurfum þess . Við þurfum meira heldur en bara að manna hópinn . Við þurfum leikmenn sem geta fært okkur nýja hluti , einmitt í leikjum eins og þessum , “ sagði Santo eftir 1 - 1 jafntefli gegn Newcastle í gær .